สรุปสงกรานต์ตาย 386 ศพ ช่วง 7 วันอันตราย
เจ็บอีก 3,442 คนยึดรถไว้ 7,282 คัน,ยอดสังเวย 7 วันอันตราย 386 ศพ เจ็บ 3,442 คนน้อยกว่าปีที่แล้ว จังหวัดที่มีผู้เสียชีวิตสะสมสูงสุดคือลพบุรีและอุดรธานี จังหวัดละ 15 ศพ ส่วนจังหวัดที่มีผู้บาดเจ็บสะสมสูงสุดคือนครศรีธรรมราช 136 คน ด้าน คสช.เผยสถิติเมาแล้วขับปีนี้ลดลงโดยยึดรถไว้ 7,282 คัน ขณะที่ บิ๊กป้อม สั่งตั้งคณะทำงานถาวรลดอุบัติเหตุทางถนนหลังสถิติยังสูง ส่วนวันไหลศรีราชาสุดคึกคัก,สงกรานต์ปีนี้ยอดสังเวยอุบัติเหตุลดลงกว่าปีที่แล้ว ทั้งนี้ เมื่อเวลา 10.40 น. วันที่ 18 เม.ย. นายสุธี มากบุญ รมช.มหาดไทย แถลงสรุปผลการดำเนินงานลดอุบัติเหตุทางถนนช่วงเทศกาลสงกรานต์ว่า ปีนี้เป็นปีที่มีความพิเศษเพราะได้รับพระมหากรุณาธิคุณจากสมเด็จพระเจ้าอยู่หัว พระราชทานความห่วงใยให้กับประชาชนและพระราชทานแนวทางจิตอาสาร่วมปฏิบัติงานกับเจ้าหน้าที่ สำหรับสถิติอุบัติเหตุทางถนนประจำวันที่ 17 เม.ย. วันสุดท้ายของการรณรงค์ เกิดอุบัติเหตุ 273 ครั้ง ผู้เสียชีวิต 30 ราย ผู้บาดเจ็บ 277 คน สาเหตุที่ทำให้เกิดอุบัติเหตุสูงสุดได้แก่ ขับรถเร็วเกินกำหนดร้อยละ 38.10 ยานพาหนะที่เกิดอุบัติเหตุสูงสุด ได้แก่ รถจักรยานยนต์ ร้อยละ 79.15 จังหวัดที่เกิดอุบัติเหตุสูงสุด ได้แก่ นครศรีธรรมราช และสุราษฎร์ธานี จังหวัดละ 10 ครั้ง จังหวัดที่มีผู้เสียชีวิตสูงสุด ได้แก่ ลพบุรี 4 ราย จังหวัดที่มีผู้บาดเจ็บสูงสุดได้แก่สุราษฎร์ธานี 11 คน,สรุปอุบัติเหตุสะสม 7 วัน ระหว่างวันที่ 11-17 เม.ย. เกิดอุบัติเหตุ 3,338 ครั้ง ผู้เสียชีวิต 386 ราย บาดเจ็บ 3,442 คน จังหวัดที่ไม่มีผู้เสียชีวิต 4 จังหวัด คือกระบี่ พังงา สุโขทัย และอ่างทอง จังหวัดที่เกิดอุบัติเหตุสะสมสูงสุด ได้แก่ เชียงใหม่และนครศรีธรรมราช จังหวัดละ 128 ครั้ง จังหวัดที่มีผู้เสียชีวิตสะสมสูงสุดคือลพบุรีและอุดรธานี จังหวัดละ 15 ราย จังหวัดที่มีผู้บาดเจ็บสะสมสูงสุด คือนครศรีธรรมราช 136 คน สาเหตุสูงสุดจากดื่มแล้วขับร้อยละ 36.61 ขับรถเร็วเกินกำหนดร้อยละ 28.31 ยานพาหนะที่เกิดอุบัติเหตุสูงสุดคือรถจักรยานยนต์ร้อยละ 79.25,นายสุธีกล่าวด้วยว่า ในภาพรวมจำนวนการเกิดอุบัติเหตุ ผู้เสียชีวิตและผู้บาดเจ็บลดลงจากปีที่ผ่านมาโดยจำนวนผู้เสียชีวิตลดลงร้อยละ 7.66 รวมถึงสาเหตุการเกิดอุบัติเหตุจากการดื่มแล้วขับลดลงถึงร้อยละ 3.67 ทั้งนี้ มีปัจจัยสำคัญจากความร่วมมือของผู้ใช้รถใช้ถนนการบังคับใช้กฎหมายเพื่อกวดขันวินัยจราจรอย่างจริงจังของเจ้าหน้าที่รวมถึงการควบคุมการจำหน่ายเครื่องดื่มแอลกอฮอล์,ด้านนายประสาร มหาลี้ตระกูล อธิบดีกรมคุมประพฤติ เปิดเผยถึงยอดสถิติคดีที่ศาลสั่งคุมความประพฤติช่วงเทศกาลสงกรานต์ระหว่างวันที่ 11-17 เม.ย. มี 12,597 คดี แบ่งเป็นคดีขับรถขณะเมาสุรา 12,192 คดี คิดเป็นร้อยละ 96.79 คดีขับเสพ 386 คดี คิดเป็นร้อยละ 3.06 คดีขับรถประมาท 19 คดี คิดเป็นร้อยละ 0.15 ทั้งนี้ จังหวัดที่มีสถิติคดีขับรถขณะเมาสุราสะสมสูงสุด 3 อันดับ ได้แก่ กรุงเทพฯ 727 คดี จ.มหาสารคาม 714 คดี และ จ.นครพนม 533 คดี นอกจากนี้ ศาลยังมีคำสั่งใช้อุปกรณ์อิเล็กทรอนิกส์ติดตามตัว (กำไล EM) ตั้งแต่วันที่ 11-17 เม.ย. มี 480 ราย แบ่งเป็นคดีขับรถขณะเมาสุรา 478 ราย คดีเสพยาเสพติดขณะขับรถ 2 ราย,ขณะที่ พ.อ.หญิง ศิริจันทร์ งาทอง รองโฆษก คสช.กล่าวว่า ตลอด 7 วันที่ผ่านมาเจ้าหน้าที่ทุกภาคส่วนได้ร่วมกันดูแลประชาชนทั้งในเรื่องการสัญจร มาตรการป้องกันและลดความสูญเสียจากอุบัติเหตุ ส่วนสถิติตามมาตรการ ดื่มไม่ขับ จับยึดรถ ภาพรวม 7 วัน ระหว่างวันที่ 11-17 เม.ย.สรุปพบผู้ดื่มแล้วขับ 388,854 ครั้ง (เป็นรถจักรยานยนต์ 215,973 ครั้ง รถโดยสารสาธารณะ/รถยนต์ 172,881 ครั้ง) ลดลงจากปี 61 คิดเป็นร้อยละ 20 (ผู้กระทำผิดห้วงสงกรานต์ปี 2561 มี 490,512 ครั้ง) การยึดรถที่ฝ่าฝืนมาตรการดื่มไม่ขับ 7,282 คัน เป็นจักรยานยนต์ 5,297 คัน รถยนต์ 1,985 คัน ลดลงจากปี 61 คิดเป็นร้อยละ 55 มาตรการดื่มไม่ขับห้วงสงกรานต์ ปี 61 ยึดรถ 16,288 คัน การดำเนินคดีกับผู้กระทำผิดปีนี้มีทั้งหมด 271,657 คน สถิติลดลงจากปี 61 คิดเป็นร้อยละ 12,ด้าน พล.อ.ประวิตร วงษ์สุวรรณ รองนายกฯและ รมว.กลาโหม กล่าวว่า ขอขอบคุณเจ้าหน้าที่ทุกฝ่าย ทั้งเจ้าหน้าที่รักษาความปลอดภัย ตำรวจ ทหาร ที่อดหลับอดนอนในการช่วยเหลือพี่น้องประชาชนให้ปลอดภัยในชีวิตและทรัพย์สินให้ปลอดภัยมากขึ้น แต่ยังทำได้ไม่ดี ถ้าถามว่าพอใจหรือไม่ ตอบได้ว่ายังไม่พอใจ จึงได้ตั้งคณะทำงานถาวรเพื่อพิจารณาว่าจะทำอย่างไรลดความสูญเสียต่อชีวิตและทรัพย์สินของประชาชนในการใช้รถใช้ถนนในระยะยาวถึงปีหน้า โดยจะตั้งคณะทำงานขึ้นเร็วๆนี้ จะต้องรู้ว่าควรทำอะไรบ้างเพื่อสร้างความปลอดภัย,ส่วนบรรยากาศการเล่นสงกรานต์ยังไม่จบโดยเฉพาะที่ชายหาดเกาะขามใหญ่ ต.ท่าเทววงษ์ อ.เกาะสีชัง จ.ชลบุรี นายวิสิษฎ์ พวงเพชร รอง ผวจ.ชลบุรี เป็นประธานเปิดงานเทศกาลสงกรานต์เกาะสีชัง วันไหลเกาะขาม อุ้มสาวลงน้ำ ประจำปี 2562 โดยมีนายดำรงค์ เภตรา นายกเทศมนตรีตำบลเกาะสีชัง และประธานสภาวัฒนธรรมอำเภอเกาะสีชัง ว่าที่ พ.ต.ชาติชาย ศรีโพธิ์อ่อน นอภ.เกาะสีชังรวมทั้งชาวเกาะสีชังและนักท่องเที่ยวทั้งชาวไทยและต่างชาติเข้าร่วมงานจำนวนมาก และที่บริเวณคอเขาบางพระ หมู่ 4 ต.บางพระ อ.ศรีราชา จ.ชลบุรี นายสมเจตน์ เกตุวัตถา นายกเทศมนตรีตำบลบางพระ พร้อมผู้นำชุมชนและชาวชุมชนในเขตเทศบาลตำบลบางพระร่วมกันแห่ขบวนองค์พญายมในเทศกาลวันไหล จากคอเขาบางพระไปตามถนนสุขุมวิทก่อนไปที่ชายทะเลบางพระ ท่ามกลางสายฝนที่ตกลงมาอย่างไม่ขาดสาย
ยอดสังเวย 7 วันอันตราย 386 ศพ เจ็บ 3,442 คนน้อยกว่าปีที่แล้ว จังหวัดที่มีผู้เสียชีวิตสะสมสูงสุดคือลพบุรีและอุดรธานี จังหวัดละ 15 ศพ
7 วันอันตราย,สรุปยอด,ผู้เสียชีวิต,เทศกาลสงกรานต์,อุบัติเหตุ,ข่าวหน้า1